**ՀԻՄԱՎՈՐՈՒՄ
ԱԲՈՎՅԱՆ ՀԱՄԱՅՆՔԻ 2019 ԹՎԱԿԱՆԻ ԲՅՈՒՋԵՈՎ ՆԱԽԱՏԵՍՎԱԾ ՎԱՐՉԱԿԱՆ ՄԱՍԻ ՊԱՀՈՒՍՏԱՅԻՆ ՖՈՆԴԻՑ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

    Որոշման նախագիծը մշակվել է «Տեղական ինքնակառավարման մասին» օրենքի 90-րդ հոդվածի և «Հայաստանի Հանրապետության բյուջետային  համակարգի  մասին»  օրենքի 29-րդ հոդվածների համաձայն։ Նախագիծը մշակելիս  հաշվի է առնվել Աբովյան համայնքի ղեկավարի օգնականի զեկուցագիրը (մուտք՝ 2019 թվականի մարտի 06-ի N Ք-328 ) և 2018 թվականի նոյեմբերի 14-ի «Հայաստանի տարածքային զարգացման հիմնադրամի (ՀՏԶՀ) և Կոտայքի մարզի Աբովյան համայնքի միջև ՀՀ կառավարության 2018 թվականի սեպտեմբերի 27-ի թիվ 1073-Ն որոշմամբ նախատեսված առաջնահերթ լուծում պահանջող հիմնախնդիրների լուծման ուղղությամբ իրականացվելիք ծրագրերի շրջանակներում համագործակցության մասին» N ԿՔ-05 համաձայնագիրը՝ ՀՏԶՀ-ն իրականացնում է Կոտայքի մարզի Աբովյան համայնքի «Էլար թաղամասի ոռոգման համակարգի անցկացում» ծրագրի շինարարական և տեխնիկական հսկողության աշխատանքների գնման գործընթացը՝ ՀՀ գործող օրենսդրությանը համապատասխան։ Աբովյան համայնքը ծրագրի իրականացման համար որպես համաֆինանսավորում ՀՏԶՀ-ին տրամադրելու է 8 300 000 (ութ միլիոն երեք հարյուր հազար) դրամ, որը համայնքի 2019 թվականի բյուջեում նախատեսված չէ, ուստի անհրաժեշտություն է առաջացել Աբովյան համայնքի 2019 թվականի բյուջեով նախատես­ված վարչական մասի պահուստային  ֆոնդից  հատկացնել  8 300 000 (ութ միլիոն երեք հարյուր հազար) դրամ «Ոռոգման համակարգի վերանորոգում» (բաժին 04, խումբ 2, դաս 4) նախահաշվի «4657» հոդվածին։
 Քանի որ բյուջեն հաստատելու մասին որոշումը կրում է նորմատիվ բնույթ, հետևաբար բյուջեում կատարվող փոփոխությունների վերաբերյալ որոշումը ևս կրում է նորմատիվ բնույթ։

**ՀԱՄԱՅՆՔԻ ՂԵԿԱՎԱՐ՝ Վ. ԳԵՎՈՐԳՅԱՆ**